లక్నో: ప్రధాని నరేంద్ర మోదీ తరచూ విదేశీ పర్యటనలు చేస్తున్న విషయం విదితమే. ప్రధానంగా విదేశీ పెట్టుబడులను ఆకర్షించేందుకు, వివిధ దేశాలతో స్నేహభావం పెంపొందించేందుకే ఈ పర్యటనలు చేస్తున్నట్టు వార్తల్లో వింటుంటాం. అయితే ప్రధాని విదేశీ పర్యటనల సందర్భంగా ఎంత ఖర్చవుతుంతో తెలుసుకోవాలనే ఆసక్తి అందరికీ ఉంటుంది. సరిగ్గా ఇటువంటి సమాచారాన్నే  తెలుసుకుందామనుకున్నసమాచార హక్కు ఉద్యమకారిణి నూతన్ ఠాకూర్కు చేదు అనుభవం ఎదురైంది. మాజీ ప్రధాని మన్మోహన్, ప్రస్తుత ప్రధాని నరేంద్ర మోదీ విదేశీ పర్యటనలకు అయిన ఖర్చు వివరాలను తెలియజేయాలని నూతన్ ఠాకూర్ ప్రధానమంత్రి కార్యాలయం(పీఎంఓ) అధికారులను కోరారు. దీనికి సంబంధించి 2010 నుంచి ఇప్పటివరకూ ఉన్న సమాచారం కావాలని అభ్యర్థించారు. అయితే సమాచారం ఇచ్చేందుకు పీఎంఓ అధికారులు నిరాకరించారు. పైగా ఈ ప్రశ్నలో అస్పష్టత ఉందని ఆరోపించారు. పీఎంఓ అధికారి ప్రవీణ్ కుమార్ ఈ సమాచారాన్ని అందించేందుకు నిరాకరిస్తూ, దీనికి సంబంధించి అడిగిన ప్రశ్నలో అస్పష్టత ఉందని పేర్కొన్నారు. కాగా నూతన్ ఠాకూర్.. ప్రధానమంత్రుల పర్యటనకు సంబంధించిన వివరాలు, అందుకు అయిన ఖర్చుల వివరాలకు సంబంధించిన దస్తావేజుల ప్రతులు కావాలని కోరారు. ఈ వివరాలను అందించేందుకు నిరాకరించిన ప్రవీణ్ కుమార్ ఇందుకోసం పిఎంఓ డైరెక్టర్ సయ్యద్ ఎక్రామ్ రిజ్వీని కలవాలని సూచించారు. దీంతో నూతన్ ఠాకూర్.. పీఎంఓ డైరెక్టర్ను కలిసేందుకు సిద్ధమవుతున్నారు.
lakno: pradhaani narendra modii tarachuu videshee paryatanalu chestunna vishayam viditame. pradhaanamgaa videshee pettubadulanu aakarshinchenduku, vividha deshaalatho snehabhaavam pempondinchenduke ee paryatanalu chestunnattu vaartallo vintuntam. ayithe pradhaani videshee paryatanala sandarbhamgaa entha kharchavutunto telusukovalane aasakti andarikee untundi. sarigga ituvanti samacharanne  telusukundamanukunna hakku udyamakaarini noothan taakuurku chedu anubhavam eduraindi. maji pradhaani manmohan, prastuta pradhaani narendra modii videshee paryatanalaku ayina kharchu vivaraalanu teliyajeyaalani noothan taakuur pradhaanamantri kaaryaalayam(pmo) adhikaarulanu koraru. deeniki sambandhinchi 2010 nunchi ippativarakuu unna samacharam kaavaalani abhyardhinchaaru. ayithe samacharam ichenduku pmo adhikaarulu niraakarinchaaru. paiga ee prasnalo aspashtata undani aaropinchaaru. pmo adhikari praveen kumar ee samaachaaraanni andinchenduku niraakaristuu, deeniki sambandhinchi adigina prasnalo aspashtata undani perkonnaru. kaga noothan taakuur.. pradhaanamantrula paryatanaku sambandhinchina vivaraalu, anduku ayina kharchula vivaraalaku sambandhinchina dastavejula pratulu kaavaalani koraru. ee vivaraalanu andinchenduku niraakarinchina praveen kumar indukosam pmoo director sayyad ekram rijveeni kalavaalani suuchimchaaru. deentho noothan taakuur.. pmo directornu kalisenduku siddhamavutunnaaru.